Skriňové gramorádio „Granada III" švédskej spoločnosti Gylling & Co (1959)
Stolné gramorádio Braun z roku 1962
Hudobná skriňa z produkcie východonemeckej RFT zo 60. rokov 20. storočia, kombinujúca rozhlasový a televízny prijímač s magnetofónom. Za posuvným sklom vľavo bol televízny prijímač.
Vpravo potom rádio so zosilňovačom a cievkový magnetofón
**Gramorádio** je rozhlasový prijímač (rádio) skombinovaný s gramofónom v jednom konštrukčnom celku so spoločným zosilňovačom a reproduktorom.

Dejiny
------

Kombinácia gramofónu v jednej skrini s rádioprijímačom nebola až do obdobia krátko po druhej svetovej vojne bežná. Rádiá samotné boli relatívne drahé, gramofóny na šelakové platne prevažne mechanické s pružinovým pohonom a prípadný elektrický gramofón sa k rádiu dokupoval ako samostatný prístroj, často vo forme skrinky s odklopným alebo posuvným čelom, na ktorú sa potom rádioprijímač postavil.

Keď po vojne rádio prestávalo mať postavenie luxusného tovaru a zároveň narastala produkcia gramoplatní, výrobcovia začali postupne ponúkať stolné a neskôr aj skriňové kombinácie gramofónov a rozhlasových prijímačov. Gramofón bol typicky umiestnený na vrchu pod odklopným vekom, kde bol pohodlne prístupný. Skriňové gramorádiá potom ponúkali aj priestor pre uskladnenie gramoplatní a veľká skriňa, slúžiaca ako ozvučnica, umožňovala kvalitnejší zvukový prednes, než malý prijímač a oddelený gramofón.

Zo skriňových gramorádií sa neskôr, po rozšírení komerčných magnetofónov a televíznych prijímačov, vyvinuli tzv. **hudobné skrine**, kombinujúce v jednom nábytkovom celku viacero uvedených prístrojov, pričom ich hmotnosti často presahovali 100 kg. Éra hudobných skriní potom skončila s nástupom sektorového nábytku, s ktorým súvisel návrat k rozdeleniu na jednotlivé komponenty, ktoré sa dali umiestniť do voľných priestorov v sektorových obývacích stenách.

Referencie
----------

1. ↑  *Radiogrammofon*, Stockholm: Musikverket, [s. a.], dost. 2019-01-06
2. ↑  Jacz, Ľudovít, ed. (1982), „gramorádio", *Malá encyklopédia žurnalistiky*, Bratislava: Obzor, str. 194 . *„rozhlasový prijímač kombinovaný s gramofónom. Oba prístroje sú spojené do jedného konštrukčného celku, majú spoločný zosilňovač a reproduktor. V ostatnom čase sa g.*[ramorádio] *prispôsobuje i na stereofónny príjem."*
3. ↑  Žakarovská Ďuricová, Jana (2013), „gramorádio", *Slovník historických technických pojmov a výrazov* (1. vyd.), [Košice]: Slovenské technické múzeum, str. 35, ISBN  9788097025069 . *„kombinácia gramofónu a rádia v jednej skrini"*.
4. ↑  Balážová, Ľubica; Bosák, Ján, edi. (2005), „gramorádio", *Slovník cudzích slov : akademický* (2. dopl. a preprac. vyd.), Bratislava: Slovenské pedagogické nakladateľstvo – Mladé letá, ISBN  80-10-00381-6,
5. ↑  Buzássyová, Klára; Jarošová, Alexandra, edi. (2006), „gramorádio", *Slovník súčasného slovenského jazyka*, A – G, Bratislava: VEDA, vydavateľstvo Slovenskej akadémie vied, ISBN  80-224-0932-4
6. ↑  Kačala, Ján; Pisárčiková, Mária; Považaj, Matej, edi. (2003), „gramorádio", *Krátky slovník slovenského jazyka* (4. dopl. a upr. vyd.), Bratislava: VEDA, vydavateľstvo Slovenskej akadémie vied, ISBN  80-224-0750-X
7. ↑   *Ako pripojiť rádio doma* [online]. [Cit. 2020-09-22]. Dostupné online.
8. ↑  HÁJEK, Martin. *Virtuální museum historické radiotechniky : Gramorádia Tesla* [online]. oldradio.cz, [cit. 2019-01-31]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Gramorádio**

Externé odkazy
--------------

* Braun Table Radiogram, 1962
* Hacker Radio Ltd. Maidenhead manufacturer
* Prehľad gramorádií a hudobných skríň z produkcie československej Tesly